O‘zbekiston U-20 termasi JCh chorak finalida Senegalga mag‘lub bo‘ldi

Ravshan Haydarov boshchiligidagi O‘zbekiston U20 terma jamoasi Jahon chempionatining chorak finalida Senegal termasiga qarshi maydonga tushdi, deb xabar beradi “Uff.uz”.

O‘yin teng kurashlar ostida kechdi. Ikkinchi bo‘limda o‘zbekistonliklar bir oz ustunlikka ham ega bo‘ldi. Ammo bu ustunlik hisobda aks etmadi. Aksincha, Senegal termasi yoshlari o‘zlarining imkoniyatlarini poylab to‘p surdi. Ana o‘sha imkoniyat yuzaga kelishi bilan ular gol kiritishga muvaffaq bo‘ldi. Mamadi Tiam 77-daqiqada O‘zbekiston yoshlarini jazoladi.
Shu tariqa Ravshan Haydarov shogirdlari Jahon chempionatining chorak finalida Senegalga mag‘lub bo‘lib, musobaqadagi ishtirokini yakunladi.
U-20 JCh. 1/4 final
O‘zbekiston U20 — Senegal U20 0:1 (0:0)
Gol: Mamadi Tiam, 77
O‘zbekiston U20: Hamroyev, Ashurmatov, Abdullayev (Sidiqov, 88), G‘iyosov (Qosimov, 83), Komilov, Hamrobekov, Sohibov, Shukurov (Xursanov, 87), Tursunov, Shomurodov, O‘rinboyev.
Senegal U20: Ibrohim Say, Muhammad Sane, Elimane Sisse, Sidyi Sarr, Alhassan Silla, Mussa Kone (Andelinou Korrea, 84), Mussa Vague, Rojer Gomis (Mussa Ba, 90+5), Alassan Sov (Malik Niang, 75), Mamadu Tiam, Remi Nassalan.
Ogohlantirishlar: Muhammad Sane (43), Alhassan Silla (48), Komilov (90+3).